Франц Фюман
Посоката към приказките

Превод от немски: Пенчо Симов, —

chitanka.info

Посоката към приказките: по-дълбоко,

навътре в почвата, към корените на нещата,

в самата същина!

Когато изворът пресъхна

и хората наоколо безпомощни стояха,

пристигна Ханс и вдигна тежък камък —

под него имаше голяма жаба.

Юнакът я уби веднага

и бистър извор там отново бликна.

Вретено в кладенеца падна.

Момичето безстрашно скокна подир него

и тръгна по една пътека на самото дъно;

по нея стигна до вълшебница, която

под кладенеца надълбоко във земята

отплащаше за добрина със злато, за злина — с катран.

Като потегли на борба със змея,

юнакът трябваше да слезе в пропаст,

за да издебне змея в неговата пещера.

Юнакът каза: „Спускайте ме долу!

Ако от страх задърпам аз въжето,

не ме изтегляйте, а спускайте надолу

и повече ли дърпам — спускайте ме по-дълбоко!“

Започнаха да спускат, дръпна той въжето,

но те го спуснаха тогава по-надолу

и тъй — като подръпваше въжето —

достигна пещерата и уби злодея-змей.

Към дъното, посоката към приказките!

Към дъното, да дърпаме въжето!

Към дъното, да дърпаме въжето!

Към дъното, да дърпаме въжето!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.